Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Kolombiaj studentoj starigis homhelpan tendaron por rezisti polican subpremon
#000004
En sudokcidenta Kolombio [eo], en Popajano [eo], ĉefurbo de la departemento Kaŭko [eo], studentoj starigis en majo homhelpan tendaron proksime al la publika hospitalo kiel popolan respondon al la subpremo kontraŭ manifestaciantoj en nacia striko komencita la 28-an de aprilo. Grandaj improvizitaj afiŝoj el ŝtofo bonvenigas vizitantojn, dum la nacia striko en Kolombio festas monaton de kontraŭregistaraj protestoj.
#000006
Sofía Preciado, membro de la tendaro, diris al Tutmondaj Voĉoj [eo] ke la tendaro ekestis pro neceso, pro subpremo fare de polico kaj ESMAD, Escuadrón Móvil Antidisturbios [Kontraŭ-​Tumulta Taĉmento]. Ŝi diras ke la vunditoj ne havis sekuran loĝejon kaj ne povis reveni hejmen pro siaj vundoj kaj la risko esti vunditaj denove en la striko. Sanbrigado traktas kaj sendas ilin al hospitalo kiam necese.
#000007
Sofia Preciado studas historion ĉe la Universitato de Kaŭko. Sed en la tendaro ŝi estas membro de la loĝistika komitato. Aliaj studentoj zorgas pri kuirado, purigado, sekureco kaj prizorgado por certigi la taŭgan funkciadon de la tendaro, dum ilia universitato estas fermita ĉar ili strikas.
#000009
La tendaro estas plena de tendoj. La afiŝoj sur la muro aludas al la striko kaj la nacia rezisto. Iuj hundoj ĉirkaŭkuras dum la studentoj preparas matenmanĝon kaj manĝon en la komunuma poto [supo-kuirejo]. Manĝaĵo estas farita per donacoj kaj kundividita kun najbaroj.
#000010
Sarah Klinger, membro de la tendaro. Fotita de la aŭtoro.
#000011
Komence la tendaro servis studentajn manifestacianojn, sed poste aliaj grupoj aliĝis, Johny Obando, studento kaj membro de la tendaro, diris al Global Voices [Tutmondaj Voĉoj]:
#000012
The strike belongs to society, people, the neighborhoods. The University should get closer to society to transform it; the University should go towards the community. Here we have people from different social organizations, farmers, LGBTQ members, and homeless people united pursuing transformation.
#000013
La striko apartenas al la socio, la popolo, la kvartaloj. La universitato devas alproksimiĝi al la socio por transformi ĝin; la universitato devas iri al la komunumo. Ĉi tie ni havas homojn de diversaj sociaj organizaĵoj, farmistojn, membrojn de la GLAT-a komunumo kaj senhejmulojn kunigitajn cele al transformo.
#000014
Unu el ĉi tiuj homoj estas Bremmen Hinestroza, artisto kiu aliĝis al pluraj protestoj, inkluzive de la nacia striko en Popajano. Hinestroza parolas nome de la senhejmuloj, la Sinaja ekologia kvartalo (aero kun recikla procezo kaj komunuma ĝardeno) kaj loka lernejo por paco kie ili interagas kun homoj pri sociaj aferoj.
#000015
Li kredas ke arto estas esenca por manifestacioj:
#000016
La tendaro estas proksime de semaforo kie ili parolas kun homoj en aŭtoj haltigitaj en trafiko. Jesús Velasco, studento pri inĝenierado, klarigas:
#000019
Studentoj dormas tie kaj leviĝas je la 6-a matene ĉiutage por organizi agadojn kiel asembleoj, teatraĵoj, koncertoj, dancoprezentoj kaj filmaj projekcioj. Homoj alportas al ili donacojn kaj, ĉefe, dankmesaĝojn pro ilia senhalta penado. Iliaj najbaroj skribis por ili “herooj” sur manfaritaj afiŝoj.
#000022
La 22-an de majo, studentoj manifestaciis kontraŭ la registaro kaj ĉantis favore al la striko kaj la bezono de pli da ŝanĝoj. Ili marŝis kelkajn blokojn for de la tendaro.
#000023
Malgraŭ la ĝenerala akcepto de la komunumo, sekurecaj problemoj ankoraŭ ekzistas, ekzemple homoj kiuj fotas kaj observas ilin de ekstere. Ilia zorgo pri sekureco havas historiajn radikojn ene de la studenta movado.
#000024
La 8-an de juio 1929, la polico mortigis la studenton pri juro Gonzalo Bravo Pérez post kiam li gvidis proteston kontraŭ la Banana Masakro de 1928, masakro farita de ŝtataj fortoj kontraŭ miloj da strikantoj favore al laboraj rajtoj diskriminaciitaj de la usona kompanio United Fruit Company. Dudek kvin jarojn poste, la 8-an de junio 1954, la polico, sub la komando de la diktatoro Gustavo Rojas Pinilla, mortigis la studenton Uriel Gutiérrez kaj 11 liajn kolegojn kiuj marŝis por universitataj reformoj. Pli ol 30 jarojn poste, ses komunistaj studentoj mortis la 26-an de decembro 1986, kiam armitaj atakantoj – ankoraŭ nekonataj – atakis la oficejojn de la organizaĵo Juventud Comunista Colombiana (JUCO) [eo: Kolombia Komunista Junulara Organizo].
#000025
Sed sendepende de la risko organizi kaj gvidi socian movadon, junuloj kaj studentoj estas engaĝitaj en la kolombia socio. Sarah Klinger, 24-jaraĝa studento pri politika scienco kaj membro de la Asociación Colombiana de Estudiantes Universitarios [eo: Kolombia Asocio de Universitataj Studentoj], estas unu el tiuj junuloj.
#000028
Tio ne estas ŝia unua striko. Ŝi aktive partoprenis en 2018, kiam okazis alia studenta manifestacio por peti la pliigon de la publika buĝeto por supera edukado dum la registaro de Iván Duque, kies adminstracio havas malaproban indicon de 76%.
#000029
Klinger apartenas al familio kiu instigas engaĝiĝon en sociaj aferoj kaj subtenas ŝin malgraŭ la riskoj. La 12-an de majo ŝi estis detenita de la polico dum kelkaj minutoj; ŝi asertas ke ŝia rolo kiel membro de homrajta grupo kiu helpas la vunditojn aŭ arestitojn dum ili manifestacias, helpis ŝian liberigon.
#000030
Dum mi skribas, studentoj surstrate informas la socion pri la striko per muziko, danco, arto, komunumaj asembleoj kaj presitaj broŝuroj. Post dek jaroj da aktivado, Klinger pripensas sian laboron:
#000031
We belong to the people and responded to the call for a massive mobilization. Thanks to our capacity to discuss politics within the university, we have an overwhelming task, and we should assume a leading role during the mobilization. Our call is to be united; we are willing to communicate the paths of unity. That's why we set up this camp.
#000032
Ni apartenas al la popolo kaj ni respondas al la alvoko por amasa mobilizado. Danke al nia kapablo diskuti politikon en la universitato, ni havas timigan taskon, kaj ni devas preni gvidan rolon dum la mobilizado. Nia alvoko estas unuiga; ni pretas komuniki la vojojn de unueco. Tial ni kreis ĉi tiun tendaron.
#000033
Germinda Casupá, ĉikita indiĝeno fronte al fajro kaj masklismo
#000036